wickkiey/tamil-wikipedia-chunked huggingface dataset:
# கௌதம புத்தர்

## போதனைகளும், பார்வைகளும்

### மைய போதனைகள்

#### விடுதலைக்கான வழி

தியான நிலையில் உள்ள புத்தரின் காந்தார வகை சிற்பம். ஆண்டு பொ. ஊ. 2 ஆம்-3 ஆம் நூற்றாண்டு.]]
உருவாக்கப்பட்ட புத்தர் சிலைகள். நின்று கொண்டு மற்றும் படுத்திருக்கும் போது புரியும் தியானங்களை தொடக்க கால பௌத்த நூல்களும் கூட குறிப்பிடுகின்றன.]]  
சம்யோஜனம், கிலேசாக்கள் மற்றும் அசவாக்கள் ஆகியவற்றிலிருந்து விடுபடவும், *விமுத்தியை* (விடுதலை) அடையவும் உண்டான பயிற்சிக்கான ஒரு வழியை (*மார்க்கம்*) புத்தர் போதித்தார். புத்தரால் போதிக்கப்பட்ட இவ்வழியானது தொடக்க கால நூல்களில் (மிக பிரபலமாக பாளி *தம்மசக்கப்பவத்தன சுத்தா* மற்றும் அதன் ஏராளமான இணை நூல்கள்) ஒரு "நடு வழி" என குறிப்பிடப்பட்டுள்ளது. ஒரு புறம் உடல் இன்ப நுகர்வு, மற்றொரு புறம் உடலை உட்புறத்திலிருந்து அழியச் செய்தல் ஆகியவற்றுக்கு நடுவிலான வழி இதுவாகும்.  
தொடக்க கால நூல்களில் காணப்படும் புத்தரின் போதனையின் மைய அமைப்பின் ஒரு பொதுவான முன் வைப்பானது நான்கு உயர்ந்த உண்மைகளைச் சார்ந்ததாகும். இவை உன்னதமான எண்வகை மார்க்கங்கள் என்று குறிப்பிடப்படுகின்றன. கெதினின் கூற்றுப்படி, தொடக்க கால நூல்களில் பகுத்தறிவுடன் பயன்படுத்தப்பட்டுள்ள விழிப்படைதலுக்கான வழியின் மற்றொரு பொதுவான சுருக்கமானது "தடைகளைக் கைவிடுதல், மனந்தெளிநிலையின் நான்கு நிறுவுதல்களைப் பின்பற்றுதல் மற்றும் விழிப்படைய வைக்கும் ஆக்கக் கூறுகளை மேம்படுத்துதல்" ஆகியவையாகும்.  
ரூபெர்ட் கெதினின் கூற்றுப்படி, நிகயங்கள் மற்றும் ஆகமங்களில், புத்தரின் வழியானது *சமன்னபால சுத்தாவில்* சுருக்கமாகக் குறிப்பிடப்பட்டுள்ளதைப் போல் சீராக வளரும் மற்றும் படிப்படியான "அடி அடியாக" நடைபெறும் செயல்முறையாக முதன்மையாக முன் வைக்கப்பட்டுள்ளது. *உபனிச சுத்தா* (சம்யுத்த நிகயம் 12.23) போன்ற பிற தொடக்க கால நூல்கள், சார்புத் தோற்ற செயல்முறையானது அதன் முந்தைய நிலைக்குத் திரும்பும் ஒன்றாக இவ்வழியை முன் வைக்கின்றன.  
உடல்நலத்திற்கு ஏற்ற நிலைகளைப் பெறுதல் (*பாவனா*) என்பது புத்தரின் வழியின் மையக் கருத்துருவாக உள்ளது. இவ்வழியின் இந்த தொடக்க கால முன் வைப்புகளால் பகிர்ந்து கொள்ளப்படும் இந்த இலக்கிற்கான பொதுவான பழக்கவழக்கங்களில், *சிலா* (நன்னெறிப் பயிற்சி), ஆசைகளைக் கட்டுப்படுத்துதல் (*இந்த்ரியசம்வரா*), *சதி* (மனந்தெளிநிலை) மற்றும் *சம்பஜன்னா* (தெளிவான விழிப்புணர்வு), மற்றும் *தியானம்* ஆகியவை உள்ளடங்கியுள்ளன. உடல்நலத்திற்கு ஏற்ற நிலைகளை சீராக மேம்படுத்துதல் என்பது "துயர் தோயா மனம் மற்றும் விழிப்புணர்வின் ஒரு குறைபாடற்ற நிலைக்கு (*உபேக்க-சதி-பரிசுத்தி*)" வழி வகுக்கிறது. ஆசையைக் கட்டுப்படுத்துதல் மற்றும் மனந்தெளிநிலை போன்ற இவ்வழியின் பல்வேறு அம்சங்கள் தியானத்திற்கு முன்னதாக உள்ளனவாகவும், தியானத்திற்கு ஆதரவளிப்பவையாகவும் உள்ளன. *சதிபத்தன சுத்தாவில்* போதிக்கப்பட்டுள்ளதைப் போன்ற *சதிபத்தன* செயல்திட்டம் மற்றும் *ஆனாபானாசதி சுத்தாவில்* போதிக்கப்பட்டுள்ளதைப் போன்ற *ஆனாபானாசதியின்* பதினாறு ஆக்கக் கூறுகளில் இவை விளக்கப்பட்டுள்ளன.
# கௌதம புத்தர்

## போதனைகளும், பார்வைகளும்

### மைய போதனைகள்

#### சைனத் தாக்கங்கள்

சந்திக்கும் போதிசத்துவர். போரோபுதூர் புடைப்புச் சிற்பம்.]]  
ஆலார காலமர் மற்றும் உத்தக ராமபுத்திரர் என்ற பெயர்களையுடைய இரு ஆசிரியர்களுக்குக் கீழ் புத்தர் பயின்றதாக பல்வேறு நூல்களில் முன் வைக்கப்படுகின்றன. அலெக்சாந்தர் வைன்னேயின் கூற்றுப்படி, உபநிடதங்களில் குறிப்பிடப்பட்டுள்ளவற்றை ஒத்த கொள்கைகள் மற்றும் பழக்கவழக்கங்களைப் பயிற்றுவித்த யோகிகள் இவர்கள் ஆவர். யோகன்னசு புரோங்கோர்சுதுவின் கூற்றுப்படி, புத்தர் தன் விழிப்படைதலுக்கு முன்னர் பின்பற்றிய பழக்கவழக்கங்களான "மூச்சை நிறுத்தி தியானம் செய்தல் மற்றும் உட்கொள்ளும் உணவை படிப்படியாகக் குறைத்தல்" ஆகியவை சைன துறவறப் பழக்கவழக்கங்களை ஒத்தவை ஆகும்.  
ரிச்சர்ட் கோம்பிரிச்சின் கூற்றுப்படி, சைன ஆதாரங்களில் காணப்படும் புத்தர் காலத்துக்கு முந்தைய கருத்துக்களின் மேம்பாடே புத்தரின் போதனைகளான கர்மா மற்றும் மறுபிறப்பு ஆகியவை ஆகும். இதே போல், மறுபிறப்பின் சுழற்சிகளில் நாம் பிடிக்கப்பட்டுள்ளோம் மற்றும், *அகிம்சை* மற்றும் ஆன்மீகப் பழக்க வழக்கங்களின் மூலமாக அவற்றிலிருந்து நாம் விடுதலையைத் தேட வேண்டும் என்ற கருத்துருவான *சம்சாரா* போன்றவை அநேகமாக தொடக்க கால சைனத்தில் பயிற்றுவிக்கப்பட்டதாகவும், புத்தர் காலத்துக்கு முந்தையவையாகவும் இருக்க வேண்டும் என்று கருதப்படுகிறது. கே. ஆர். நார்மன் என்பவரின் கூற்றுப்படி, *இருப்பின் மூன்று குறியீடுகள்* என்ற புத்தரின் போதனையும் கூட உபநிடத அல்லது பிற தாக்கங்களைப் பிரதிபலிப்பதாக இருக்கலாம்.
# கௌதம புத்தர்

## போதனைகளும், பார்வைகளும்

### வீடற்ற வாழ்வு

நடு வழியைப் பின்பற்றுவதற்கான ஒரு குறைபாடற்ற வாழ்வின் வழியாக ஒரு வீடற்ற மற்றும் பிரம்மச்சாரிய "*சிராமணர்*" அல்லது யாசகரின் வாழ்க்கையை புத்தர் ஊக்குவித்தார் என்ற கருத்தை தொடக்க கால பௌத்த நூல்கள் முன் வைக்கின்றன. வெறும் ஒரு திருவோடு மற்றும் மூன்று மேலங்கிகளை மட்டும் வைத்துக் கொண்டு தங்களது அனைத்து உடைமைகளையும் அவர்கள் கை விட்டு விட்டு யாசகர்களாக (அல்லது *பிக்குகளாக*) அவர்கள் வாழ வேண்டும் என்று போதித்தார். புத்தரின் துறவற ஒழுங்கு முறையின் ஒரு பகுதியாக, இவர்கள் அடிப்படைத் தேவைகளுக்கு (முதன்மையாக உணவு, உடை மற்றும் தங்குமிடம்) அவர்கள் பரந்ததாக உள்ள உபாசக சமூகத்தைச் சார்ந்திருக்க வேண்டும் என்பதும் கூட குறிப்பிடப்படுகிறது.  
துறவற ஒழுங்கு குறித்த புத்தரின் போதனைகளானவை வெவ்வேறு தொடக்க கால பள்ளிகளின் பல்வேறு வினயத் தொகுப்புகளில் பாதுகாக்கப்பட்டு வந்துள்ளன.  
பிக்குகள் மற்றும் பிக்குணிகள் ஆகிய இருவரையுமே உள்ளடக்கிய பௌத்தத் துறவிகளானவர்கள் தங்களது உணவை யாசகத்தின் வழியாகவே பெற வேண்டும். நண்பகலுக்குப் பிறகு உணவைச் சேகரிப்பில் வைக்கவோ அல்லது உண்ணவோ அவர்களுக்கு அனுமதி கிடையாது. தங்கம், வெள்ளி அல்லது எந்த ஒரு விலை மதிப்புமிக்க பொருட்களையும் பயன்படுத்த அவர்களுக்கு அனுமதி கிடையாது.
# கௌதம புத்தர்

## உடல் தோற்றம்

புத்தரின் தோற்றமானது பிற பௌத்தத் துறவிகளை ஒத்ததாக இருந்ததென தொடக்க கால ஆதாரங்கள் குறிப்பிடுகின்றன. உலக வாழ்வைத் துறந்த போது இவர் எவ்வாறு "தன்னுடைய முடி மற்றும் தாடியை வெட்டினார்" என்பதை பல்வேறு சொற்பொழிவுகள் விளக்குகின்றன. இதே போல் திக நிகயம் 3 இல் ஒரு பிராமணர் புத்தரை முடிகள் முழுவதும் மழிக்கப்பட்ட மொட்டையான அல்லது வழுக்கை (*முண்டக*) மனிதர் எனக் குறிப்பிடுகிறார். திக நிகயம் 2 உம் கூட எவ்வாறு மன்னன் அஜாதசத்ரு சங்கத்தை நெருங்கிய போது அவர்களில் எவர் புத்தர் என்பதைக் கூற இயலாமல் தவித்தான் என்பதையும், புத்தரை அடையாளம் காண தன்னுடைய அமைச்சரைக் குறிப்பிட்டுக் காட்டுமாறு கூறிய கட்டாய நிலை அவனுக்கு ஏற்படுத்தப்பட்டதையும் கூட குறிப்பிடுகிறது. இதே போல, மச்சிம நிகயம் 140 இல், புத்தரைப் பின்பற்றுபவராக தன்னைத் தானே கருதும் ஒரு யாசகர் புத்தரை நேரில் சந்திக்கிறார். ஆனால், புத்தரை அவரால் அடையாளம் காண இயலவில்லை என்று குறிப்பிடப்பட்டுள்ளது.  
ஓர் அழகான மற்றும் மிக வெளுப்பான தோல் நிறத்தைக் கொண்டாரக புத்தர் குறிப்பிடப்படுகிறார் (திக நிகயம் வரி:115; அங்குத்தர நிகயம் வரி:181). குறைந்தது அவரது இளமைக் காலத்திலாவது அவர் இவ்வாறு இருந்திருக்க வேண்டும். எனினும், முதுமைக் காலத்தில் குனிந்த உடலுடன், தளர்ந்த மற்றும் சுருங்கிய தோல்களையுடைய கை கால்களுடன் அவர் இருந்தார் என குறிப்பிடப்படுகிறது.  
பல பௌத்த நூல்கள் "ஒரு மகா மனிதனின் 32 அறிகுறிகள்" (சமசுகிருதம்: *மகாபுருஷ லட்சணம்*) என்று அறியப்பட்ட மட்டுமீறிய உடல் அறிகுறிகளைப் புத்தர் கொண்டிருந்தார் என்று குறிப்பிடுகின்றன.  
அனலாயோவின் கூற்றுப்படி, பௌத்த நூல்களில் இந்த அறிகுறிகள் முதலில் தோன்றுகிற போது அவை தொடக்கத்தில் சாதாரண மனிதனுக்கு புலப்படக் கூடியவையாக இல்லை. இவற்றைக் கண்டுபிடிக்க ஒரு சிறப்பு பயிற்சி தேவைப்பட்டது. எனினும், பிற்காலத்தில் இவை சாதாரண மக்களுக்கும் புலப்படக் கூடியவையாக குறிப்பிடப்பட்டுள்ளன. புத்தர் மீது ஒரு நம்பிக்கையைத் தூண்டுவதற்கும் அவை காரணமாக அமைந்தன.  
இந்த உடல் அறிகுறிகளானவை திக நிகயத்தின் *லக்கன சுத்தாவில்* (திக நிகயம் வரி:142) குறிப்பிடப்பட்டுள்ளன.
# கௌதம புத்தர்

## குடும்பம்

கபிலவஸ்துவின் மன்னர் சுத்தோதனர் – மாயா தேவிக்கும் பிறந்த கௌதம புத்தரின் இயற்பெயர் **சித்தார்த்தர்** ஆகும். புத்தர் பிறந்த ஏழு நாளில் மாயாதேவி இறந்ததால், சிற்றன்னை மகாபிரஜாபதி கௌதமி புத்தரை வளர்த்தார். சித்தார்த்தர் யசோதரையை மணந்து ராகுலன் என்ற மகனை பெற்றெடுத்தார். புத்தரின் சிற்றன்னையான மகாபிரஜாபதி கௌதமியின் மகன் நந்தன், மகள் நந்தா ஆவார். மற்ற பிற நெருங்கிய உறவினர்கள் ஆனந்தர், தேவதத்தன் ஆவார்.
# கௌதம புத்தர்

## புத்தரின் கூற்றுக்கள்

புத்தர் என்றுமே தன்னை ஒரு தேவன் என்றோ, கடவுளின் [அவதாரம்] என்றோ கூறிக்கொண்டதில்லை. தான் புத்த நிலையை அடைந்த ஒரு மனிதன் என்பதையும், புவியில் பிறந்த மானிடர் அனைவருமே இந்த புத்த நிலையை அடைய முடியும் என்பதையும் தெளிவாக வலியுறுத்தினார். *ஆசையே துன்பத்தின் அடிப்படை* என அவர் கூறினார். மேலும் புத்தர், ஆத்மாவைப் புறந்தள்ளி, *அநாத்மா* என்ற உடல் மற்றும் உலகத்திற்கு அதிகம் பொருள் தருகிறார். மேலும் வேதங்களையும், கடவுள் இருப்பையும் மறுக்காமல், அது குறித்து பேசாது விட்டார்.
# கௌதம புத்தர்

## புத்தரின் கூற்றுக்கள்

### புத்தரின் கொள்கைகள்

விளக்கும் காந்தார நாட்டுச் சிற்பம், காலம் 2-3-ஆம் நூற்றாண்டு]]  
கௌதம புத்தர், வாரணாசியின் அருகிலுள்ள சாரநாத் என்னுமிடத்திலுள்ள "மான் பூங்கா"வில் தன் கொள்கையை போதிக்கத் தொடங்கினார். 45 ஆண்டுகள் காசி, கோசலம், மகதம் மற்றும் அதைச்சுற்றியுள்ள பகுதிகளின் மக்களுக்கும், அரசப் பெருமக்களுக்கும் தாம் கண்ட பேருண்மையை ஊர் ஊராகச் சென்று பரப்பினார். இராஜகிரகத்தில் இரண்டாவது, மூன்றாவது, நான்காவது போதனைகளை எடுத்துரைத்து வெற்றிகண்டார்.  
கபிலவஸ்துவில் தன் மகன் ராகுலன் மற்றும் சிற்றனை மகாபிரஜாபதி கௌதமி ஆகியோரை சங்கத்தில் இணைத்துக் கொண்டார். மகத நாட்டு மன்னர்களான பிம்பிசாரன், அஜாதசத்ரு ஆகியோர்களைப் பௌத்த சமயத்தைத் தழுவும்படி பணித்தார். கோசல நாட்டிற்கும் சென்று பலரை பௌத்தத்தைப் பின்பற்றிட வழிகோலினார்.  
இந்த இடங்களிலெல்லாம் புத்தர் அவருடைய நான்கு உண்மைகளையும், "நான்கு அதிசய சத்தியங்களையும்", பஞ்ச சீலங்களையும் மற்றும் "எண்வகை மார்க்கங்களையும்" பின்பற்றி வாழும்படி கூறினார். பௌத்த இல்லறத்தார்களான உபாசகர்கள் கடைபிடிக்க வேண்டிய அறங்களை கூறினார்ர். பிறகு தனது 80-வது வயதில்,குசி நகரத்தில் கி.மு. 483-ல் பரிநிர்வாணம் அடைந்தார். குசி நகரத்தைச் சேர்ந்தவர்கள் இவருடைய உடலுக்கு இறுதிக் கடன் ஆற்றினர். எரியூட்டப்பட்டு எஞ்சிய இவரது சாம்பலும் எலும்பும் எண்வகைப் பகுதிகளாக்கப்பட்டு எட்டு ஊர்களில் புதைக்கப்பட்டு,பின் அவற்றின் மீது சைத்தியங்கள் எழுப்பப்பட்டன.  
துறவிகளாகிய பிக்குகளும் பிக்குணிகளும் பின்பற்றி ஒழுக வேண்டிய நெறிமுறைகளை வகுத்துத் தந்ததோடு அவர்களுக்கென பிக்குகளின் சங்கத்தையும் உருவாக்கினார். அரசர்களும் நில பிரபுக்களும் பிக்குகள் மற்றும் பிக்குணிகள் தங்குவதற்கு விகாரைகள் மற்றும் குடைவரைகள் அமைத்துக்கொடுத்து நிலபுலங்களைத் தானம் தந்தனர். பௌதத சமய உபாசகர்கள் கடைபிடிக்க வேண்டிய பஞ்ச சீலங்கள்  
கி.மு. 3-ம் நூற்றாண்டு வட இந்தியா, கிழக்கிந்தியா, ஸ்ரீலங்கா ஆகிய இடங்களில் புத்த மதம் பரவியது. கி.பி.முதலாம் நூற்றாண்டில் புத்தமதம் கிழக்கு நாடுகளுக்கு பரவியது. கி.பி. 7-ம் நூற்றாண்டில் திபெத்திற்குச் சென்றது. இதற்கு அசோகர், கனிஷ்கர் முதலானோர் பேருதவிப் புரிந்தனர்.
# கௌதம புத்தர்

## புத்தரின் கூற்றுக்கள்

### புத்தரின் சீடர்கள்

புத்தருக்கு ஆயிரக்கணக்கான சீடர்கள் இருந்தனர். அவர்களுள் குறிப்பிடத்தக்கவர்கள் சாரிபுத்திரர், மௌத்கல்யாயனர்,
மகாகாசியபர், சுபூதி, பூரணர், காத்தியாயனர், அனுருத்தர், உபாலி, ராகுலன், ஆனந்தர் மற்றும் மகதநாட்டின் அரசர் பிம்பிசாரரும், கோசலத்தின் அரசர் பிரசேனஜித் என்கிற பசேனதியும் இவருடைய சீடர்களாக இருந்து பௌத்த சமயம் பரவ அடிகோலினர். பெண் சீடர்களில் மகாபிரஜாபதி கௌதமி தலைமையானவர்.
# கௌதம புத்தர்

## புத்தரின் கூற்றுக்கள்

### புத்தரும் பிற மதங்களும்

சமணமும் பௌத்தமும் சமகாலத்தவை.பல்வேறு மதங்கள் புத்தர் காலத்தில் இருந்துவந்தாலும் அவற்றுள் குறிப்பிடத்தக்கவை:சைனம்(சமணம்), ஆசீவகம், வைதீகம் (பிராமணம்) ஆகியவை.  
மேலும்,இவரது கால கட்டத்தில் இந்திய மெய்யியல் தத்துவங்களில் ஆதிக்கம் செலுத்தி வந்த பிரம்மம், ஆத்மா, அநாத்மா போன்ற கருத்துகளை அறிவார்த்த முறையில் களைந்து உலகம், வாழ்க்கை, சிந்தனை குறித்து முற்றிலும் வேறுபட்ட கருத்துகளை முதன் முதலில் எடுத்துரைத்தவர் புத்தர் ஆவார்.
# கௌதம புத்தர்

## புத்தரின் மற்ற பெயர்கள்

### ததாகதர்

சமசுகிருத மொழியில் கௌதம புத்தரை ததாகதர் என்று அழைப்பர். ததாகதர் எனும் சமஸ்கிருதச் சொல் *தத* *ஆகத* என்ற சொற்களின் சந்தியினால் தோன்றும் சொல். "அவ்வாறு சென்றவர்" என்று பொருள் படும். இது கௌதம புத்தரை குறிக்கும் காரணப்பெயர். புத்தர் பிறவிச்சுழற்சியை கடந்து சென்றவர் என்ற காரணத்தைக்கொண்டு இப்பெயர் அவருக்கு சூட்டப்பட்டது.
# கௌதம புத்தர்

## மற்ற மதங்களில் புத்தர்

பாகவதத்தில் புத்தரை விஷ்ணுவின் 9வது அவதாரமாக போற்றுகிறது. ஆனால் தமிழகத்தில் நாயன்மார்கள், ஆழ்வார்கள் வழியே வந்த சைவ சித்தாந்தமும், ஶ்ரீ வைஷ்ணவமும் சாக்கியமுனி புத்தரை பரம விரோதியாக பாவிப்பது, பதிகங்களில் தெளிவாக பாடப்பட்டுள்ளது. பாகவத புத்தர் அந்தணர் குலத்தில் கீகட நகரத்தில் உதித்தவர் எனக்குறிப்பிடுவதால், சாக்கிய புத்தரை மற்றொருவராகக் கருதும் வழக்கமுள்ளது. சமணர் கழுவேற்ற<nowiki/>த்திற்கு முன், தன்னுடன் வாதிட்ட பௌத்தர் பெயர்களும் ஞானசம்பந்தரால் குறிப்பிடப்பட்டுள்ளது. ஆதி சங்கரரது அத்துவித ஸ்மார்த்தர்களும், அவரது வழியில் புத்தரை ஐற்பதில்லை.  
பக்தி காலத்திற்கு முன்பான சங்க இலக்கியங்களில், பத்து அவதாரங்களில் புத்தர் இல்லை. பலராமர்<nowiki/>தான் அதற்குமாறாக உள்ளார்
# கௌதம புத்தர்

## இந்திய புத்தர் கோயில்கள்

இந்தியாவில் புத்தருக்கு பல கோயில்கள் இருப்பினும், புத்தர் ஞானம் அடைந்த, பிகார் மாநிலத்தின் புத்தகயாவில் உள்ள மகாபோதி கோயில், பன்னாட்டு பௌத்தர்களுக்கு தலைமைக் கோயிலாக திகழ்கிறது.  
பரிநிர்வாணம் அடைந்த கௌதம புத்தர் சிற்பம்]]
# இலங்கையின் அரசியல் கட்சிகள்

இலங்கையில் பல அரசியல் கட்சிகள் பதிவு செய்யப்பட்டிருந்தாலும், பல தசாப்தங்களாக ஐக்கிய தேசியக் கட்சி, இலங்கை சுதந்திரக் கட்சி ஆகிய இரண்டு முக்கிய கட்சிகளே ஆட்சியில் இருந்து வந்துள்ளன. தற்போதுள்ள விகிதாசாரப் பிரதிநிதித்துவத் தேர்தல் முறையில் எந்த ஒரு கட்சியும் நாடாளுமன்றப் பெரும்பான்மையைப் பெற முடியாத நிலையில், சிறிய கட்சிகளுடன் இப்பெரும் கட்சிகள் கூட்டணி அமைத்து வந்துள்ளன. இலங்கைத் தமிழர் பெரும்பான்மையாக வாழும் பகுதிகளில் மட்டும் தமிழ்க் கட்சிகள் வெற்றி பெற்று வந்துள்ளன.
# இலங்கையின் அரசியல் கட்சிகள்

## கூட்டணிகள்

### நாடாளுமன்றக் கூட்டணிகள்

| கூட்டணி | சின்னம் | அரசியல் நோக்குநிலை | அரசியல் சித்தாந்தம் | நிறுவப்பட்டது | தலைவர் | இலங்கை நாடாளுமன்றம் | மாகாணசபைகள் | உள்ளூராட்சி சபைகள் |
| --- | --- | --- | --- | --- | --- | --- | --- | --- |
| தேசிய மக்கள் சக்தி | இடதுசாரி | சமூக மக்களாட்சி
சமூகவுடைமை | அனுர குமார திசாநாயக்க |  |  |  |  |  |
| ஐக்கிய மக்கள் சக்தி | வலதுசாரி | பழைமைவாதம் | சஜித் பிரேமதாச |  |  |  |  |  |
| இலங்கைத் தமிழரசுக் கட்சி | இடதுசாரி | இலங்கைத் தமிழ்த் தேசியம் | சிவஞானம் சிறீதரன் |  |  |  |  |  |
| புதிய சனநாயக முன்னணி | வலதுசாரி | பழைமைவாதம் | ரணில் விக்கிரமசிங்க |  |  |  |  |  |
| - | இலங்கை பொதுஜன முன்னணி | வலதுசாரி | சமூக மக்களாட்சி
சிங்கள பௌத்த தேசியம் | மகிந்த ராசபக்ச |  |  |  |  |
| சர்வஜன அதிகாரம் | இடதுசாரி | சிங்கள பௌத்த தேசியம் | திலித் ஜயவீர |  |  |  |  |  |
| சனநாயகத் தமிழ்த் தேசியக் கூட்டணி | இடதுசாரி | இலங்கைத் தமிழ்த் தேசியம் | செல்வம் அடைக்கலநாதன் |  |  |  |  |  |
| தமிழ்த் தேசிய மக்கள் முன்னணி | இடதுசாரி | இலங்கைத் தமிழ்த் தேசியம்
சமயச் சார்பின்மை | கஜேந்திரகுமார் பொன்னம்பலம் |  |  |  |  |  |
| ஸ்ரீலங்கா தொழிலாளர் கட்சி | இடதுசாரி | ஏ. எஸ். பி. லியனகே |  |  |  |  |  |  |
| சுயாதீன குழுக்கள் | colspan=4 | } |  |  |  |  |  |  |
# இலங்கையின் அரசியல் கட்சிகள்

## கூட்டணிகள்

### பிற கூட்டணிகள்

| கூட்டணி | சின்னம் | அரசியல் நோக்குநிலை | அரசியல் சித்தாந்தம் | நிறுவப்பட்டது | தலைவர் | இலங்கை நாடாளுமன்றம் | மாகாணசபைகள் | உள்ளூராட்சி சபைகள் | குறிப்புகள் |
| --- | --- | --- | --- | --- | --- | --- | --- | --- | --- |
| தமிழ் முற்போக்கு கூட்டணி | இடதுசாரி | இலங்கைத் தமிழ்த் தேசியம்
மலையகத் தமிழர் அரசியல் | மனோ கணேசன் | ஐக்கிய மக்கள் சக்தியுடன் கூட்டணி. | } |  |  |  |  |
# அகில இலங்கைத் தமிழ்க் காங்கிரஸ்

**அகில இலங்கைத் தமிழ்க் காங்கிரஸ்** (*All Ceylon Tamil Congress*) என்பது இலங்கையின் மிகப் பழமையான தமிழ் அரசியல் கட்சி ஆகும்.
# அகில இலங்கைத் தமிழ்க் காங்கிரஸ்

## வரலாறு

அகில இலங்கைத் தமிழ்க் காங்கிரசுக் கட்சியை ஜி. ஜி. பொன்னம்பலம் 1944 ஆம் ஆண்டில் தொடங்கினார். பொன்னம்பலம் நாடாளுமன்றத்தில் 50-50 பிரதிநிதித்துவத்தை (பெரும்பான்மை சிங்களவர்களுக்கு 50%, ஏனைய அனைத்து இனக்குழுக்களுக்கும் 50%) கோரினார். அன்றைய பிரித்தானிய ஆளுநர் சோல்பரி பிரபு "மக்களாட்சியைக் கேலி செய்வது" என்று இக்கோரிக்கையை நிராகரித்தார். காங்கிரசுக் கட்சி அன்றைய ஆளும் ஐக்கிய தேசியக் கட்சியுடன் ஒத்துழைக்க முடிவு செய்ததால், சா. ஜே. வே. செல்வநாயகம் இக்கட்சியில் இருந்து 1940 ஆம் ஆண்டில் விலகி இலங்கைத் தமிழரசுக் கட்சியைத் தொடங்கினார். காங்கிரசின் கூட்டாளியான ஐக்கிய தேசியக் கட்சி இருமொழிக் கொள்கைகளிலிருந்து சிங்களவர்களுக்கு ஆதரவான நிலைப்பாட்டை நோக்கி நகர்ந்தபோது தமிழ்க் காங்கிரசுக் கட்சி பெருமளவில் மதிப்பிழந்தது. 1976 இல் தமிழ்க் காங்கிரசும் தமிழரசுக் கட்சியும் இணைந்து தமிழர் விடுதலைக் கூட்டணி என்ற பெயரில் அரசியல் கூட்டணி ஒன்றைத் தொடங்கின.  
2001 தேர்தல்களுக்கு முன்னதாக, விடுதலைப் புலிகளின் ஆதரவு பெற்ற தமிழ்த் தேசியக் கூட்டமைப்பில் தமிழ்க் காங்கிரசு இணைந்தது. 2004 தேர்தலில் ததேகூ நாடாளுமன்றத்தில் உள்ள 225 இடங்களில் 22 இடங்களை வென்றது. 2010 தேர்தலில் தமிழ்க் காங்கிரசு ததேகூ இலிருந்து வெளியேறி, புதிய அரசியல் கூட்டணியான தமிழ்த் தேசிய மக்கள் முன்னணியைத் தொடங்கியது.
# அகில இலங்கைத் தமிழ்க் காங்கிரஸ்

## தலைவர்கள்

அகில இலங்கைத் தமிழ்க் காங்கிரசின் தலைவர்களாக இருந்தவர்கள்:
- ஜி. ஜி. பொன்னம்பலம்
- குமார் பொன்னம்பலம்
- நல்லையா குமரகுருபரன்
- அ. விநாயகமூர்த்தி
- கஜேந்திரகுமார் பொன்னம்பலம்
# அகில இலங்கைத் தமிழ்க் காங்கிரஸ்

## தேர்தல் வரலாறு

### 1947 நாடாளுமன்றத் தேர்தல்

இலங்கை விடுதலை பெற்று நடைபெற்ற முதலாவது 1947 தேர்தலில், தமிழ்க் காங்கிரசுக் கட்சி நாடாளுமன்றத்தில் மொத்தமுள்ள 95 இடங்களில் 7 ஐக் கைப்பற்றியது.  
| தேர்தல் தொகுதி | வாக்குகள் | % | இருக்கைகள் | வாக்குவீதம் | காங்கிரசு நா.உ. |
| --- | --- | --- | --- | --- | --- |
| align=சாவகச்சேரி | 11,813 | 85.51% | 1 | 49.34% | align=வே. குமாரசுவாமி |
| align=யாழ்ப்பாணம் | 14,324 | 73.28% | 1 | 46.26% | align=ஜி. ஜி. பொன்னம்பலம் |
| align=காங்கேசன்துறை | 12,126 | 55.39% | 1 | 57.69% | align=சா. ஜே. வே. செல்வநாயகம் |
| align=ஊர்காவற்றுறை | 5,230 | 29.21% | 0 | 55.69% |  |
| align=கோப்பாய் | 9,619 | 58.90% | 1 | 50.33% | align=கு. வன்னியசிங்கம் |
| align=பருத்தித்துறை | 10,396 | 43.51% | 1 | 58.39% | align=தா. இராமலிங்கம் |
| align=திருகோணமலை | 5,252 | 56.15% | 1 | 56.10% | align=சுப்பிரமணியம் சிவபாலன் |
| align=வட்டுக்கோட்டை | 11,721 | 61.24% | 1 | 52.00% | align=கந்தையா கனகரத்தினம் |
| align=வவுனியா | 2,018 | 33.39% | 0 | 55.64% |  |
| 'மொத்தம்''' | **82,499** | **4.37%** | **7** |  |  |
| மூலம்: | } |  |  |  |  |
# அகில இலங்கைத் தமிழ்க் காங்கிரஸ்

## தேர்தல் வரலாறு

### 1952 நாடாளுமன்றத் தேர்தல்

1952 தேர்தலில் தமிழ்க் காங்கிரசு கட்சி நாடாளுமன்றத்தில் மொத்தமுள்ள 95 இடங்களில் 4 ஐக் கைப்பற்றியது.  
| தேர்தல் தொகுதி | வாக்குகள் | % | இருக்கைகள் | வாக்குவீதம் | காங்கிரசு நா.உ. |
| --- | --- | --- | --- | --- | --- |
| align=சாவகச்சேரி | 14,801 | 72.33% | 1 | 67.22% | align=வே. குமாரசுவாமி |
| align=யாழ்ப்பாணம் | 12,726 | 60.48% | 1 | 71.66% | align=ஜி. ஜி. பொன்னம்பலம் |
| align=ஊர்காவற்றுறை | 9,517 | 43.44% | 1 | 73.36% | align=அல்பிரட் தம்பிஐயா |
| align=கோப்பாய் | 9,200 | 43.88% | 0 | 64.57% |  |
| align=பருத்தித்துறை | 11,609 | 41.54% | 1 | 65.80% | align=தா. இராமலிங்கம் |
| align=வட்டுக்கோட்டை | 5,261 | 22.64% | 0 | 69.54% |  |
| align=வவுனியா | 1,398 | 15.52% | 0 | 69.59% |  |
| 'மொத்தம்''' | **64,512** | **2.77%** | **4** |  |  |
| மூலம்: | } |  |  |  |  |
# அகில இலங்கைத் தமிழ்க் காங்கிரஸ்

## தேர்தல் வரலாறு

### 1956 நாடாளுமன்றத் தேர்தல்

1956 தேர்தலில் தமிழ்க் காங்கிரசு ஒரு இடத்தில் மட்டும் போட்டியிட்டது, தலைவர் ஜி. ஜி. பொன்னம்பலம் யாழ்ப்பாணத்தில் போட்டியிட்டு, 8,914 வாக்குகள் பெற்று வெற்றி பெற்றார்.
# அகில இலங்கைத் தமிழ்க் காங்கிரஸ்

## தேர்தல் வரலாறு

### 1960 (மார்ச்) நாடாளுமன்றத் தேர்தல்

மார்ச் 1960 தேர்தலில் தமிழ்க் காங்கிரசுக் கட்சி நாடாளுமன்றத்தில் மொத்தமுள்ள 151 இடங்களில் 1 இடத்தை மட்டும் கைப்பற்றியது.  
| தேர்தல் தொகுதி | வாக்குகள் | % | இருக்கைகள் | வாக்குவீதம் | காங்கிரசு நா.உ. |
| --- | --- | --- | --- | --- | --- |
| align=சாவகச்சேரி | 6,930 | 32.52% | 0 | 83.20% |  |
| align=யாழ்ப்பாணம் | 5,312 | 30.56% | 0 | 71.91% |  |
| align=காங்கேசன்துறை | 1,448 | 7.23% | 0 | 71.22% |  |
| align=கோப்பாய் | 4,936 | 23.35% | 0 | 77.13% |  |
| align=நல்லூர் | 6,808 | 34.82% | 0 | 73.12% |  |
| align=பருத்தித்துறை | 2,521 | 17.91% | 0 | 73.33% |  |
| align=உடுப்பிட்டி | 7,365 | 34.70% | 1 | 74.84% | align=மு. சிவசிதம்பரம் |
| align=வட்டுக்கோட்டை | 2,955 | 13.72% | 0 | 75.37% |  |
| 'மொத்தம்''' | **38,275** | **1.32%** | **1** |  |  |
| மூலம்: | } |  |  |  |  |
# அகில இலங்கைத் தமிழ்க் காங்கிரஸ்

## தேர்தல் வரலாறு

### 1960 (சூலை) நாடாளுமன்றத் தேர்தல்

சூலை 1960 தேர்தலில் தமிழ்க் காங்கிரசுக் கட்சி 10 தொகுதிகளில் போட்டியிட்டு நாடாளுமன்றத்தில் மொத்தமுள்ள 151 இடங்களில் 1 இடத்தை மட்டும் கைப்பற்றியது. மு. சிவசிதம்பரம் உடுப்பிட்டித் தொகுதியில் போட்டியிட்டு 9,080 வாக்குகள் பெற்று மீண்டும் தெரிவானார்.
# இலங்கைத் தமிழரசுக் கட்சி

**இலங்கைத் தமிழரசுக் கட்சி** (*Illankai Tamil Arasu Kachchi*, ITAK, முன்னாள் **சமஷ்டிக் கட்சி**, *Federal Party*) இலங்கைத் தமிழரைப் பிரதிநிதித்துவப்படுத்தும் இலங்கை அரசியற் கட்சியாகும். இக்கட்சி 1949 ஆம் ஆண்டில் இலங்கைத் தமிழ்க் காங்கிரசுக் கட்சியில் இருந்து பிரிந்த எஸ். ஜே. வி. செல்வநாயகம் தலைமையில் உருவாக்கப்பட்டது. 1972 ஆம் ஆண்டில் இக்கட்சி தமிழ்க் காங்கிரசு, இலங்கை தொழிலாளர் காங்கிரஸ் ஆகிய கட்சிகளுடன் இணைந்து தமிழர் ஐக்கிய முன்னணி என்ற பெயரில் கூட்டணி அமைத்தது. பின்னர் இக்கூட்டணியின் பெயர் தமிழர் விடுதலைக் கூட்டணி என மாற்றப்பட்டது. 2004 ஆம் ஆண்டில் கூட்டணியில் ஏற்பட்ட முரண்பாடுகள் காரணமாக தமிழர் விடுதலைக் கூட்டணியின் அப்போதைய தலைவராக இருந்த வீ. ஆனந்தசங்கரி பிரிந்து சென்றதை அடுத்து இலங்கைத் தமிழரசுக் கட்சி மீண்டும் புதுப்பிக்கப்பட்டது. தற்போது இக்கட்சி இலங்கையின் வட, கிழக்கு மாகாணங்களில் பலமான ஓர் அரசியல் கட்சியாக விளங்கி வருகிறது. 2004 முதல் 2024 இல் தமிழ்த் தேசியக் கூட்டமைப்பு கலைக்கப்படும் வரை, அக்கூட்டமைப்பின் முக்கிய கட்சியாக தமிழரசுக் கட்சி இருந்தது. 2024 நிலவரப்படி, இக் கட்சி நாடாளுமன்றத்தில் மிகப்பெரிய தமிழ்க் கட்சியாகவும், தேசிய மக்கள் சக்தி, மற்றும் ஐக்கிய மக்கள் சக்திக்குப் பிறகு ஒட்டுமொத்தமாக மூன்றாவது பெரிய கட்சியாகவும் உள்ளது.
# இலங்கைத் தமிழரசுக் கட்சி

## வரலாறு

மலையகத் தமிழரின் குடியுரிமையைப் பறித்த இலங்கை குடியுரிமைச் சட்டத்தை ஏற்றுக் கொண்டது தொடர்பான கருத்து வேறுபாடுகளின் அடிப்படையில், எஸ். ஜே. வி. செல்வநாயகம் தலைமையில் அகில இலங்கைத் தமிழ்க் காங்கிரசிலிருந்து வெளியேறிய அணியினரால், டிசம்பர் 1949ல் யாழ்ப்பாணம், மாவிட்டபுரத்தில் உருவாக்கப்பட்டதே *இலங்கைத் தமிழரசுக்கட்சியாகும்*. ஒற்றையாட்சி முறை இலங்கையில் தமிழர் உரிமையுடன் வாழ்வதற்கு உகந்ததல்ல என்றுகூறி தமிழரசுக்கட்சி கூட்டாட்சிக் கோரிக்கையை முன்வைத்தது.  
1956 தேர்தலில் தமிழரசுக்கட்சி தமிழ்ப் பகுதிகளில் பெரும்பான்மை இடங்களை வென்று, தமிழர் அரசியலில் முன்னணிக்கு வந்தது. தாய்க்கட்சியான தமிழ்க் காங்கிரஸ், ஆளும் கட்சியான ஐக்கிய தேசியக் கட்சியின் அரசாங்கத்தில் இணைந்திருந்தும், மொழிக்கொள்கை முதலான முக்கிய பிரச்சினைகளில் தமிழரின் விருப்பங்களை நிறைவு செய்யும் எவ்வித முன்னேற்றத்தையும் கொண்டுவரமுடியாமற் போனது தமிழரசுக்கட்சியின் எழுச்சிக்கு வாய்ப்பாக அமைந்தது.  
1956ல் இலங்கையின் ஆட்சியைப் பிடித்த எஸ். டபிள்யூ. ஆர். டி பண்டாரநாயக்கா அவர் சிங்கள மக்களுக்கு உறுதியளித்தபடி சிங்களம் மட்டும் சட்டத்தைக் கொண்டுவந்தபோது அதற்கு எதிராகச் அகிம்சை முறையில் தமிழரசுக்கட்சி போராட்டங்களை அறிவித்தது. இத்தகைய போராட்டங்கள் அனைத்தும் அரசினால் அடக்கப்பட்டன. 1958ல் தமிழருக்கு எதிராக நடந்த இனக்கலவரமும், பின்னர், தமிழ் மக்களின் குறைகளை ஓரளவு தீர்க்கும் நோக்கில் செல்வநாயகம், பண்டாரநாயக்கா ஆகியோரிடையே செய்து கொள்ளப்பட்ட ஒப்பந்தம், சிங்களவரின் கடும் எதிர்ப்புக் காரணமாகக் கிழித்தெறியப்பட்டதும், இலங்கையில் ஒரு இன ரீதியான முனைவாக்கத்தைத் தீவிரப்படுத்தியது. ஒற்றையாட்சிக் கொள்கை மீது நம்பிக்கை வைத்து ஆட்சியிலிருக்கும் சிங்கள அரசாங்கங்களோடு ஒத்துழைக்க விரும்பிய தமிழ்க் காங்கிரசுக்கு எதிராகத் தமிழரசுக்கட்சியின் செல்வாக்கு மேலும் அதிகரித்துவந்தது. இது 1960 மார்ச், 1960 ஜூன், 1965, 1970 ஆகிய ஆண்டுகளில் நடைபெற்ற தேர்தல்களிலும் பிரதிபலித்தது.  
1965ல் நடைபெற்ற தேர்தலின்பின் ஐக்கிய தேசியக் கட்சி அமைத்த அரசாங்கத்தில் தமிழரசுக்கட்சி இணைந்து கொண்டு ஒரு அமைச்சர் பதவியையும் பெற்றுக்கொண்டது. எனினும் அவர்கள் எதிர்பார்த்ததற்கு மாறாக ஐ.தே.க அரசாங்கம், கொடுத்த வாக்குறுதிகள் எதையும் நிறைவேற்றாமையினால் தமிழரசுக்கட்சி அரசாங்கத்திலிருந்து விலகிக் கொண்டது. 1970ல் நடந்த தேர்தல் சிரிமாவோ பண்டாரநாயக்கா அம்மையாரின் சிறீலங்கா சுதந்திரக் கட்சி, மற்றும் இடதுசாரிக் கட்சிகள் இணைந்த ஐக்கிய முன்னணியைப் பதவிக்குக் கொண்டுவந்தது. இந்தப் பதவிக்காலத்தில் புதிய குடியரசு அரசியல் சட்டத்தை உருவாக்கிய ஐக்கிய முன்னணி அரசு, முன்னைய அரசியல் சட்டத்தில் சிறுபான்மையினருக்கு வழங்கப்பட்டிருந்த பாதுகாப்புகளை நீக்கியதுடன், சிங்கள பௌத்தர்களின் அதிகாரத்தை வலுப்படுத்தியதாகக் கூறித் தமிழரசுக் கட்சியும் எனைய தமிழ்க் கட்சிகளும் எடுத்த நடவடிக்கைகள் பயனற்றுப் போயின.
# இலங்கைத் தமிழரசுக் கட்சி

## வரலாறு

### தமிழர் விடுதலைக் கூட்டணி

இந்த நிலையில் தங்களுடைய எதிர்ப்பு அரசியலைக் கைவிட்டு ஒண்றிணைந்து போராடத் தமிழரசுக் கட்சியும், தமிழ்க் காங்கிரஸ், இலங்கைத் தொழிலாளர் காங்கிரஸ் போன்ற தமிழ்க் கட்சிகளும் முன்வந்தன. விளைவாகத் எஸ். ஜே. வி. செல்வநாயகம், ஜீ. ஜீ. பொன்னம்பலம், சௌ. தொண்டமான் ஆகியோரைக் கூட்டுத் தலைவர்களாகக் கொண்டு தமிழர் விடுதலைக் கூட்டணி 1972 இல் தொடங்கப்பட்டது. இதன் பின்னர் சகல அரசியல் நடவடிக்கைகளும் மேற்படி கூட்டணியின் சார்பிலேயே நடைபெற்றன. இதனால் தமிழரசுக்கட்சி பெயரளவிலேயே இருந்துவந்தது.
# இலங்கைத் தமிழரசுக் கட்சி

## வரலாறு

### தமிழ்த் தேசியக் கூட்டமைப்பு

2001 ஆம் ஆண்டில், தமிழர் விடுதலை கூட்டணி, ஏனைய மிதவாதத் தமிழ்க் கட்சிகளுடனும், முன்னாள் போராளிக் குழுக்களுடனும் இணைந்து, தமிழ்த் தேசியக் கூட்டமைப்பு (ததேகூ) என்ற அரசியல் கூட்டணியை உருவாக்கியது. 2001 நாடாளுமன்றத் தேர்தலில் தமிழர் விடுதலை கூட்டணி என்ற பெயரில் போட்டியிட்டு 15 இடங்களை வென்றது. பின்னர், தமிழ் தேசியக் கூட்டமைப்பு, இலங்கைத் தமிழர்களின் ஒரே பிரதிநிதியாக விடுதலைப் புலிகளை அங்கீகரித்து, புலிகளுக்கு ஆதரவான நிலைப்பாட்டை எடுக்கத் தொடங்கியது. இது தமிழர் விடுதலை கூட்டணிக்குள் பிளவை ஏற்படுத்தியது. அதன் தலைவர் வீ. ஆனந்தசங்கரி தலைமையிலான தமிழர் விடுதலை கூட்டணியின் சில உறுப்பினர்கள் புலிகளை எதிர்த்தனர். 2004 நாடாளுமன்றத் தேர்தலின் போது தமிழ்த் தேசியக் கூட்டமைப்பு தமிழர் விடுதலை கூட்டணியின் பெயரைப் பயன்படுத்த ஆனந்தசங்கரி அனுமதிக்க மறுத்துவிட்டார். இதன் விளைவாக, தமிழ் தேசியக் கூட்டமைப்புடன் தொடர்ந்து இருக்க விரும்பிய தமிழர் விடுதலை கூட்டணி உறுப்பினர்கள் "இலங்கைத் தமிழரசுக் கட்சி" என்ற பதிவு செய்யப்பட்ட அரசியல் கட்சியின் மூலம் 2004 நாடாளுமன்றத் தேர்தல் முதல் 2020 தேர்தல் வரை அனைத்து தேர்தல்களிலும் இலங்கைத் தமிழரசுக் கட்சியின் பெயரிலேயே போட்டியிட்டது.
# இலங்கைத் தமிழரசுக் கட்சி

## வரலாறு

### தமிழ்த் தேசியக் கூட்டமைப்பில் பிளவு

2022 திசம்பரில், தமிழ் தேசியக் கூட்டமைப்பின் முக்கிய கட்சியான இலங்கைத் தமிழரசுக் கட்சி, 2023 இலங்கை உள்ளாட்சித் தேர்தலில் தனித்து போட்டியிடப் போவதாக அறிவித்தது. இதற்குப் பதிலடியாக, புளொட், தமிழீழ விடுதலை இயக்கம் (டெலோ) ஆகிய கட்சிகள் 2023 உள்ளாட்சித் தேர்தல்களில் போட்டியிடுவதற்காக சனநாயகத் தமிழ்த் தேசியக் கூட்டணி என்ற புதிய கூட்டணியைத் தொடங்கின. இந்தக் கூட்டணியில் ஈபிஆர்எல்எஃப் (சுரேஷ்), தமிழ்த் தேசியக் கட்சி, சனநாயகப் போராளிகள் கட்சி ஆகியவை இணைந்தன. 2024 நாடாளுமன்றத் தேர்தலில் இலங்கைத் தமிழரசுக் கட்சி தனித்துப் போட்டியிட்டு 8 உறுப்பினர்களை வென்றது.
# இலங்கைத் தமிழரசுக் கட்சி

## தேர்தல் முடிவுகள்

### 1952 நாடாளுமன்றத் தேர்தல்

இலங்கைத் தமிழரசுக் கட்சி முதல் தடவையாக 1952 தேர்தலில் போட்டியிட்டது. இத்தேர்தலில் ஐக்கிய தேசியக் கட்சி நாடாளுமன்றத்தில் தனது பெரும்பான்மையை அதிகரித்துக் கொண்டது. தமிழரசுக் கட்சியில் இருந்து 2 உறுப்பினர்கள் (கு. வன்னியசிங்கம், என். ஆர். இராசவரோதயம்) தெரிவு செய்யப்பட்டனர். அகில இலங்கைத் தமிழ்க் காங்கிரசு கட்சி 4 இடங்களைக் கைப்பற்றியது.
# இலங்கைத் தமிழரசுக் கட்சி

## தேர்தல் முடிவுகள்

### 1956 நாடாளுமன்றத் தேர்தல்

1956 தேர்தலில் இலங்கை சுதந்திரக் கட்சி தலைமையிலான இடதுசாரிக் கூட்டணி ஆட்சியமைத்தது. தமிழரசுக் கட்சி 5.39% வாக்குகளைப் பெற்று, 10 தொகுதிகளைக் கைப்பற்றியது. தமிழ்க் காங்கிரசு ஒரு தொகுதியை மட்டும் கைப்பற்றியது.  
**தொகுதி வாரியாக தமிழரசுக் கட்சி பெற்ற வாக்குகளும் இடங்களும்**
| தேர்தல் தொகுதி | align=வாக்குகள் | align=% | align=இடங்கள் | align=வாக்குவீதம் | தமிழரசுக் கட்சி உறுப்பினர் |
| --- | --- | --- | --- | --- | --- |
| மட்டக்களப்பு | align=9,300 | align=52.05% | align=1 | align=61.57% | செல்லையா இராசதுரை |
| சாவகச்சேரி | align=15,952 | align=64.77% | align=1 | align=69.14% | வ. ந. நவரத்தினம் |
| யாழ்ப்பாணம் | align=7,173 | align=32.56% | align=0 | align=63.72% | இ. மு. வி. நாகநாதன் |
| கல்குடா | align=4,555 | align=28.31% | align=0 | align=60.80% |  |
| கல்முனை | align=9,464 | align=47.80% | align=1 | align=71.78% | மு. ச. காரியப்பர் |
| காங்கேசன்துறை | align=14,855 | align=54.30% | align=1 | align=67.55% | சா. ஜே. வே. செல்வநாயகம் |
| ஊர்காவற்றுறை | align=16,308 | align=71.19% | align=1 | align=71.26% | வே. அ. கந்தையா |
| கோப்பாய் | align=12,804 | align=53.83% | align=1 | align=69.90% | கு. வன்னியசிங்கம் |
| மன்னார் | align=6,726 | align=53.12% | align=1 | align=80.70% | வி. அ. அழகக்கோன் |
| பட்டிருப்பு | align=9,422 | align=49.72% | align=0 | align=74.17% |  |
| பருத்தித்துறை | align=5,859 | align=20.70% | align=0 | align=64.17% |  |
| பொத்துவில் | align=8,355 | align=52.46% | align=1 | align=63.81% | M. M. Mustapha |
| திருகோணமலை | align=7,048 | align=56.88% | align=1 | align=77.36% | என். ஆர். இராசவரோதயம் |
| வட்டுக்கோட்டை | align=14,937 | align=57.92% | align=1 | align=72.78% | அ. அமிர்தலிங்கம் |
| **மொத்தம்** | '142,758''' | '5.39%''' | '10''' |  |  |
| மூலம்: Department of Elections | } |  |  |  |  |
1956 ஆம் ஆண்டு சிங்களம் மட்டும் சட்டத்திற்குப் பதிலளிக்கும் விதமாக, தமிழரசுக் கட்சி நாடாளுமன்ற உறுப்பினர்கள் ஒரு சத்தியாக்கிரகப் போராட்டத்தை நடத்தினர், ஆனால் அது சிங்களக் கும்பலால் வன்முறை மூலம் கலைக்கப்பட்டது. 1958 கலவரங்களை அடுத்து தமிழரசுக் கட்சி சிறிது காலம் தடை செய்யப்பட்டிருந்தது. பண்டாரநாயக்க-செல்வநாயகம் ஒப்பந்தத்தின்படி 1958 ஆம் ஆண்டு தமிழ் மொழி (சிறப்பு ஏற்பாடுகள்) சட்டத்தை தமிழரசுக் கட்சி ஏற்றுக்கொண்டது.
# இலங்கைத் தமிழரசுக் கட்சி

## தேர்தல் முடிவுகள்

### 1960 (மார்ச்) நாடாளுமன்றத் தேர்தல்

மார்ச் 1960 தேர்தலில் ஐக்கிய தேசியக் கட்சி ஆட்சியைக் கைப்பற்றியது, தமிழரசுக் கட்சி 5.80% வாக்குகளைப் பெற்று 15 இடங்களைக் கைப்பற்றியது.  
**தொகுதி வாரியாக தமிழரசுக் கட்சி பெற்ற வாக்குகளும் இடங்களும்**
| தேர்தல் தொகுதி | align=வாக்குகள் | align=% | align=இடங்கள் | align=வாக்குவீதம் | தமிழரசுக் கட்சி உறுப்பினர் |
| --- | --- | --- | --- | --- | --- |
| மட்டக்களப்பு | align=28,309 | align=47.62% | align=1 | align=159.67% | செல்லையா இராசதுரை |
| சாவகச்சேரி | align=13,907 | align=65.26% | align=1 | align=83.20% | வ. ந. நவரத்தினம் |
| யாழ்ப்பாணம் | align=5,101 | align=29.35% | align=0 | align=71.91% |  |
| கல்குடா | align=7,318 | align=48.51% | align=1 | align=83.46% | பொ. மாணிக்கவாசகர் |
| கல்முனை | align=5,520 | align=39.67% | align=0 | align=79.41% |  |
| காங்கேசன்துறை | align=13,545 | align=67.61% | align=1 | align=71.22% | சா. ஜே. வே. செல்வநாயகம் |
| ஊர்காவற்றுறை | align=10,820 | align=56.61% | align=1 | align=75.34% | வே. அ. கந்தையா |
| கிளிநொச்சி | align=3,741 | align=41.76% | align=1 | align=64.89% | ஏ. சிவசுந்தரம் |
| கோப்பாய் | align=10,279 | align=48.63% | align=1 | align=77.13% | மு. பாலசுந்தரம் |
| மன்னார் | align=6,463 | align=47.37% | align=1 | align=81.31% | வி. அ. அழகக்கோன் |
| மூதூர் | align=10,685 | align=26.73% | align=1 | align=144.20% | ரி. ஏகாம்பரம் |
| நல்லூர் | align=9,651 | align=49.36% | align=1 | align=73.12% | இ. மு. வி. நாகநாதன் |
| பட்டிருப்பு | align=10,799 | align=62.36% | align=1 | align=89.91% | சி. மூ. இராசமாணிக்கம் |
| பருத்தித்துறை | align=5,679 | align=40.34% | align=1 | align=73.33% | க. துரைரத்தினம் |
| திருகோணமலை | align=8,872 | align=71.43% | align=1 | align=65.96% | என். ஆர். இராசவரோதயம் |
| உடுப்பிட்டி | align=3,860 | align=18.19% | align=0 | align=74.84% |  |
| உடுவில் | align=9,033 | align=44.07% | align=1 | align=75.92% | வி. தர்மலிங்கம் |
| வட்டுக்கோட்டை | align=11,524 | align=53.52% | align=1 | align=75.37% | அ. அமிர்தலிங்கம் |
| வவுனியா | align=1,338 | align=10.78% | align=0 | align=67.76% |  |
| **மொத்தம்** | '176,444''' | '5.80%''' | '15''' |  |  |
| மூலம்: Department of Elections | } |  |  |  |  |
# இலங்கைத் தமிழரசுக் கட்சி

## தேர்தல் முடிவுகள்

### 1960 (சூலை) நாடாளுமன்றத் தேர்தல்

சூலை 1960 தேர்தலில் இலங்கை சுதந்திரக் கட்சி பெரும்பான்மைக் கட்சியாக ஆட்சியைக் கைப்பற்றியது, தமிழரசுக் கட்சி 7.0% வாக்குகளைப் பெற்று 16 இடங்களைக் கைப்பற்றியது.
# இலங்கைத் தமிழரசுக் கட்சி

## தேர்தல் முடிவுகள்

### 1965 நாடாளுமன்றத் தேர்தல்

1965 தேர்தலில் ஐக்கிய தேசியக் கட்சி ஆட்சியைக் கைப்பற்றியது, தமிழரசுக் கட்சி 5.38% வாக்குகளைப் பெற்று 14 இடங்களைக் கைப்பற்றியது.  
**தொகுதி வாரியாக தமிழரசுக் கட்சி பெற்ற வாக்குகளும் இடங்களும்**
| தேர்தல் தொகுதி | align=வாக்குகள் | align=% | align=இடங்கள் | align=வாக்குவீதம் | தமிழரசுக் கட்சி உறுப்பினர் |
| --- | --- | --- | --- | --- | --- |
| மட்டக்களப்பு | align=29,023 | align=43.47% | align=1 | align=150.59% | செல்லையா இராசதுரை |
| சாவகச்சேரி | align=16,316 | align=69.41% | align=1 | align=77.92% | வ. ந. நவரத்தினம் |
| யாழ்ப்பாணம் | align=6,800 | align=30.81% | align=0 | align=77.76% |  |
| கல்குடா | align=6,096 | align=35.22% | align=0 | align=72.70% |  |
| கல்முனை | align=6,235 | align=32.69% | align=0 | align=86.07% |  |
| காங்கேசன்துறை | align=14,735 | align=58.24% | align=1 | align=72.42% | சா. ஜே. வே. செல்வநாயகம் |
| ஊர்காவற்றுறை | align=13,558 | align=69.98% | align=1 | align=61.49% | வி. நவரத்தினம் |
| கிளிநொச்சி | align=5,922 | align=44.69% | align=1 | align=71.33% | கா. பொ. இரத்தினம் |
| கோப்பாய் | align=12,339 | align=51.93% | align=1 | align=72.90% | சி. கதிரவேலுப்பிள்ளை |
| மன்னார் | align=6,896 | align=39.52% | align=1 | align=82.04% | வி. அ. அழகக்கோன் |
| மூதூர் | align=20,237 | align=35.64% | align=1 | align=150.92% | எம். ஈ. எச். முகம்மது அலி |
| நல்லூர் | align=10,301 | align=45.05% | align=1 | align=72.03% | இ. மு. வி. நாகநாதன் |
| பட்டிருப்பு | align=11,270 | align=51.50% | align=1 | align=85.23% | சி. மூ. இராசமாணிக்கம் |
| பருத்தித்துறை | align=7,564 | align=46.24% | align=1 | align=71.62% | க. துரைரத்தினம் |
| பொத்துவில் | align=871 | align=4.53% | align=0 | align=82.26% |  |
| திருகோணமலை | align=9,651 | align=48.48% | align=1 | align=73.00% | எஸ். எம். மாணிக்கராஜா |
| உடுப்பிட்டி | align=8,452 | align=32.85% | align=0 | align=75.47% |  |
| உடுவில் | align=11,638 | align=48.61% | align=1 | align=72.80% | வி. தர்மலிங்கம் |
| வட்டுக்கோட்டை | align=15,498 | align=60.78% | align=1 | align=69.83% | அ. அமிர்தலிங்கம் |
| வவுனியா | align=4,512 | align=25.05% | align=0 | align=73.45% |  |
| **மொத்தம்** | '217,914''' | '5.38%''' | '14''' |  |  |
| மூலம்: Department of Elections | } |  |  |  |  |
# இலங்கைத் தமிழரசுக் கட்சி

## தேர்தல் முடிவுகள்

### 1970 நாடாளுமன்றத் தேர்தல்

1970 தேர்தலில் இலங்கை சுதந்திரக் கட்சி-தலைமையிலான இடதுசாரி ஐக்கிய முன்னணி ஆட்சிக்கு வந்தது, தமிழரசுக் கட்சி 4.92% வாக்குகளைப் பெற்று 13 இடங்களைக் கைப்பற்றியது.  
**தொகுதி வாரியாக தமிழரசுக் கட்சி பெற்ற வாக்குகளும் இடங்களும்**
| தேர்தல் தொகுதி | align=வாக்குகள் | align=% | align=இடங்கள் | align=வாக்குவீதம் | தமிழரசுக் கட்சி உறுப்பினர் |
| --- | --- | --- | --- | --- | --- |
| மட்டக்களப்பு | align=27,661 | align=33.17% | align=1 | align=164.35% | செல்லையா இராசதுரை |
| சாவகச்சேரி | align=15,473 | align=54.49% | align=1 | align=86.11% | வ. ந. நவரத்தினம் |
| யாழ்ப்பாணம் | align=8,848 | align=35.59% | align=1 | align=79.89% | சி. எக்ஸ். மார்ட்டின் |
| கல்குடா | align=8,420 | align=37.97% | align=0 | align=83.59% |  |
| கல்முனை | align=4,960 | align=23.00% | align=0 | align=87.77% |  |
| காங்கேசன்துறை | align=13,520 | align=44.29% | align=1 | align=81.03% | சா. ஜே. வே. செல்வநாயகம் |
| ஊர்காவற்றுறை | align=13,079 | align=53.35% | align=1 | align=76.88% | கா. பொ. இரத்தினம் |
| கிளிநொச்சி | align=8,392 | align=46.55% | align=0 | align=76.03% |  |
| கோப்பாய் | align=16,428 | align=43.92% | align=1 | align=79.01% | சி. கதிரவேலுப்பிள்ளை |
| மன்னார் | align=10,697 | align=48.98% | align=1 | align=86.34% | வி. அ. அழகக்கோன் |
| மூதூர் | align=19,787 | align=25.87% | align=1 | align=174.73% | அருணாசலம் தங்கத்துரை |
| நல்லூர் | align=12,508 | align=44.61% | align=0 | align=78.69% |  |
| பட்டிருப்பு | align=12,723 | align=48.76% | align=0 | align=90.45% |  |
| பருத்தித்துறை | align=9,217 | align=48.50% | align=1 | align=79.52% | க. துரைரத்தினம் |
| திருகோணமலை | align=12,395 | align=45.83% | align=1 | align=76.61% | ப. நேமிநாதன் |
| உடுப்பிட்டி | align=12,918 | align=46.54% | align=1 | align=80.41% | க. ஜெயக்கொடி |
| உடுவில் | align=14,120 | align=49.27% | align=1 | align=78.43% | வி. தர்மலிங்கம் |
| வட்டுக்கோட்டை | align=13,634 | align=48.71% | align=0 | align=78.67% |  |
| வவுனியா | align=10,947 | align=42.99% | align=1 | align=80.82% | சே. மா. செல்லத்தம்பு |
| **மொத்தம்** | '245,727''' | '4.92%''' | '13''' |  |  |
| மூலம்: Department of Elections | } |  |  |  |  |
# இலங்கைத் தமிழரசுக் கட்சி

## தேர்தல் முடிவுகள்

### 1977 நாடாளுமன்றத் தேர்தல்

21 சூலை 1977 தேர்தலில் தமிழரசுக் கட்சி தமிழர் விடுதலைக் கூட்டணியில் முதல்தடவையாகப் போட்டியிட்டது, ஐக்கிய தேசியக் கட்சி மூன்றில் இரண்டு பெரும்பான்மையுடன் ஆட்சிக்கு வந்தது. தவிகூ 6.40% வாக்குகளைப் பெற்று 18 இடங்களைக் கைப்பற்றியது. வட மாகாணத்தின் அனைத்து 14 இடங்களையும் அது கைப்பற்றியது.  
**தொகுதி வாரியாக தமிழரசுக் கட்சி பெற்ற வாக்குகளும் இடங்களும்**
| தேர்தல் தொகுதி | align=வாக்குகள் | align=% | align=இடங்கள் | align=வாக்குவீதம் | தமிழரசுக் கட்சி உறுப்பினர் |
| --- | --- | --- | --- | --- | --- |
| மட்டக்களப்பு | align=26,648 | align=24.70% | align=1 | align=171.15% | செல்லையா இராசதுரை |
| சாவகச்சேரி | align=20,028 | align=63.27% | align=1 | align=85.65% | வ. ந. நவரத்தினம் |
| யாழ்ப்பாணம் | align=16,251 | align=56.62% | align=1 | align=82.32% | வெ. யோகேசுவரன் |
| கல்குடா | align=12,595 | align=43.07% | align=0 | align=86.02% |  |
| கல்முனை | align=7,093 | align=27.38% | align=0 | align=89.86% |  |
| காங்கேசன்துறை | align=31,155 | align=85.41% | align=1 | align=83.08% | அ. அமிர்தலிங்கம் |
| ஊர்காவற்றுறை | align=17,640 | align=64.05% | align=1 | align=75.72% | கா. பொ. இரத்தினம் |
| கிளிநொச்சி | align=15,607 | align=73.42% | align=1 | align=79.71% | வீரசிங்கம் ஆனந்தசங்கரி |
| கோப்பாய் | align=25,840 | align=77.20% | align=1 | align=80.03% | சி. கதிரவேலுப்பிள்ளை |
| மானிப்பாய் | align=27,550 | align=83.99% | align=1 | align=79.28% | வி. தர்மலிங்கம் |
| மன்னார் | align=15,141 | align=51.58% | align=1 | align=92.40% | பி. எஸ். சூசைதாசன் |
| முல்லைத்தீவு | align=10,261 | align=52.36% | align=1 | align=79.34% | சே. மா. செல்லத்தம்பு |
| மூதூர் | align=7,520 | align=27.00% | align=0 | align=91.65% |  |
| நல்லூர் | align=29,858 | align=89.42% | align=1 | align=83.05% | மு. சிவசிதம்பரம் |
| பட்டிருப்பு | align=15,877 | align=49.17% | align=1 | align=89.92% | பூ. கணேசலிங்கம் |
| பருத்தித்துறை | align=12,989 | align=55.91% | align=1 | align=81.66% | க. துரைரத்தினம் |
| பொத்துவில் | align=23,990 | align=26.97% | align=1 | align=179.02% | ம. கனகரத்தினம் |
| புத்தளம் | align=3,268 | align=10.52% | align=0 | align=83.58% |  |
| சம்மாந்துறை | align=8,615 | align=34.65% | align=0 | align=91.04% |  |
| திருகோணமலை | align=15,144 | align=51.76% | align=1 | align=81.78% | இரா. சம்பந்தன் |
| உடுப்பிட்டி | align=18,768 | align=63.44% | align=1 | align=80.05% | த. இராசலிங்கம் |
| வட்டுக்கோட்டை | align=23,384 | align=70.18% | align=1 | align=81.90% | தா. திருநாவுக்கரசு |
| வவினியா | align=13,821 | align=59.02% | align=1 | align=82.31% | தா. சிவசிதம்பரம் |
| **மொத்தம்** | '399,043''' | '6.40%''' | '18''' |  |  |
| மூலம்: | } |  |  |  |  |
# இலங்கைத் தமிழரசுக் கட்சி

## தேர்தல் முடிவுகள்

### 1989 நாடாளுமன்றத் தேர்தல்

தமிழர் விடுதலைக் கூட்டணி இந்தியாவின் பின்னணியில் இயங்கிய துணை இராணுவக் குழுக்களான ஈழ தேசிய சனநாயக விடுதலை முன்னணி, ஈழமக்கள் புரட்சிகர விடுதலை முன்னணி, டெலோ ஆகியவற்றுடன் இணைந்து 15 பெப்ரவரி 1989 தேர்தலில் போட்டியிட்டது. இக்கூட்டணி 3.40% வாக்குகளைப் பெற்று 10 இடங்களைக் கைப்பற்றியது.  
**தேர்தல் மாவட்டங்கள் வாரியாக கூட்டணி பெற்ற வாக்குகளும் இடங்களும்**
| தேர்தல்
மாவட்டம் | align=வாக்குகள் | align=% | align=இடங்கள் | align=வாக்குவீதம் | தவிகூ / ஈஎன்டிஎல்எஃப் / ஈபிஆர்எல்எஃப் / டெலோ உறுப்பினர்கள் |
| --- | --- | --- | --- | --- | --- |
| மட்டக்களப்பு | valign=top align=55,131 | valign=top align=35.49% | valign=top align=3 | valign=top align=71.74% | பிரின்ஸ் காசிநாதர் (ஈபிஆர்எல்எஃப்)
கோவிந்தன் கருணாகரன் (டெலோ)
சாம் தம்பிமுத்து (ஈபிஆர்எல்எஃப்), 1990 மே 11 இல் கொலைசெய்யப்பட்டார்.
யோசப் பரராஜசிங்கம் (தவிகூ), 1990 முதல் (சாம் தம்பிமுத்துவிற்குப் பதிலாக) |
| அம்பாறை | valign=top align=43,424 | valign=top align=20.32% | valign=top align=1 | valign=top align=80.41% | செயரத்தினம் திவ்யநாதன் (ஈபிஆர்எல்எஃப்) |
| யாழ்ப்பாணம் | valign=top align=60,013 | valign=top align=25.02% | valign=top align=3 | valign=top align=40.50% | கந்தையா நவரத்தினம் (ஈபிஆர்எல்எஃப்)
சுரேஷ் பிரேமச்சந்திரன் (ஈபிஆர்எல்எஃப்)
கணேசங்கரி யோகசங்கரி (ஈபிஆர்எல்எஃப்), 1990 சூன் 19 இல் கொலைசெய்யப்பட்டார் |
| வன்னி | valign=top align=17,271 | valign=top align=39.99% | valign=top align=2 | valign=top align=30.53% | ராஜா குணேசுவரன் (டெலோ)
அந்தோனி சில்வா (ஈபிஆர்எல்எஃப்) |
| தேசியப் பட்டியல் | align=1 | அ. அமிர்தலிங்கம் (தவிகூ), 1989 சூலை 13 இல் கொலைச் செய்யப்பட்டார்,
மாவை சேனாதிராசா (அமிர்தலிங்கத்திற்குப் பதிலாக) |  |  |  |
| **மொத்தம்** | '188,593''' | '3.40%''' | '10''' | '63.6%''' |  |
| மூலம்: | } |  |  |  |  |
# இலங்கைத் தமிழரசுக் கட்சி

## தேர்தல் முடிவுகள்

### 1994 நாடாளுமன்றத் தேர்தல்

16 ஆகத்து 1994 தேர்தலில் 17-ஆண்டுகால ஐதேக ஆட்சியின் பின்னர் சந்திரிக்கா பண்டாரநாயக்க குமாரதுங்க தலைமையிலான மக்கள் கூட்டணி வெற்றி பெற்று ஆட்சியைக் கைப்பற்றியது. தமிழர் விடுதலைக் கூட்டணி 1.60% வாக்குகள் பெற்று 5 இடங்களை மட்டும் கைப்பற்றியது.  
**தேர்தல் மாவட்டங்கள் வாரியாக கூட்டணி பெற்ற வாக்குகளும் இடங்களும்**
| தேர்தல்
மாவட்டம் | align=வாக்குகள் | align=% | align=இடங்கள் | align=வாக்குவீதம் | தவிகூ உறுப்பினர்கள் |
| --- | --- | --- | --- | --- | --- |
| மட்டக்களப்பு | valign=top align=76,516 | valign=top align=43.95% | valign=top align=3 | valign=top align=66.47% | யோசப் பரராஜசிங்கம்
பொன். செல்வராசா
கி. துரைராஜசிங்கம் |
| திருகோணமலை | valign=top align=28,380 | valign=top align=23.66% | valign=top align=1 | valign=top align=65.15% | அருணாசலம் தங்கத்துரை |
| தேசியப் பட்டியல் | align=1 | நீலன் திருச்செல்வம், படுகொலை: 29 சூலை 1999
மாவை சேனாதிராசா, ஆகத்து 1999 முதல் |  |  |  |
| **மொத்தம்** | '132,461''' | '1.60%''' | '5''' | '76.23%''' |  |
| மூலம்: | } |  |  |  |  |
# தமிழர் விடுதலைக் கூட்டணி

1972 ஆம் ஆண்டில் இலங்கையின் முக்கிய தமிழ்க் கட்சிகளான தமிழரசுக் கட்சி, தமிழ்க் காங்கிரஸ், இலங்கைத் தொழிலாளர் காங்கிரஸ் என்பவை சேர்ந்து தமிழர் கூட்டணி என்னும் கூட்டமைப்பை உருவாக்கின. மேற்படி கட்சிகளின் தலைவர்களாக இருந்த எஸ். ஜே. வி. செல்வநாயகம், ஜீ. ஜீ. பொன்னம்பலம், சௌ. தொண்டமான் ஆகியோர் கூட்டுத் தலைவர்களாக நியமிக்கப்பட்டனர்.  
1976 ல் இவ்வமைப்பு **தமிழர் விடுதலைக் கூட்டணி** (சிங்களம்: ද්රවිඩ එක්සත් විමුක්ති පෙරමුණ ஆங்கிலம்: Tamil United Liberation Front) எனப் பெயர் மாற்றம் பெற்றதுடன், வட்டுக்கோட்டையில் நடந்த அதன் மாநாட்டில், "வட்டுக்கோட்டைத் தீர்மானம்" என்று பரவலாக அறியப்படும் தீர்மானத்தையும் நிறைவேற்றியது. இத் தீர்மானம் இலங்கையில் தமிழ்த் தேசத்தின் இருப்பைப் பாதுகாத்துக் கொள்வதற்காக, சுயநிர்ணய உரிமையின் அடிப்படையில், சுதந்திர, இறைமையுள்ள, மதச் சார்பற்ற, சோசலிசத் தமிழீழ நாட்டை மீள்விக்க வேண்டுமெனப் பிரகடனம் செய்தது.  
1977 ஆம் ஆண்டில் நடைபெற்ற பொதுத் தேர்தலில், சுதந்திரத் தமிழீழக் கொள்கைக்கு மக்கள் ஆணை கோரிப் போட்டியிட்ட **தமிழர் விடுதலைக் கூட்டணி** பெரும் வெற்றி பெற்று, இலங்கைப் பாராளுமன்றத்தில் பிரதான எதிர்க் கட்சியாக அமரும் வாய்ப்பைப் பெற்றது. கூட்டணித் தலைவர் அப்பாப்பிள்ளை அமிர்தலிங்கம் எதிர்க்கட்சித் தலைவரானார்.  
70 களின் ஆரம்பத்திலிருந்தே சிறு சிறு குழுக்களாக இயங்கிவந்த தீவிரவாத இளைஞர்கள், படிப்படியாகப் பலம் பெற்றுவந்தார்கள். அதனால் 1983க்குப் பின்னர் தமிழர் அரசியலில் தமிழர் விடுதலைக்கூட்டணியின் முக்கியத்துவம் குறையத் தொடங்கியது.
# பாரதிய ஜனதா கட்சி

**பாரதீய சனதா கட்சி** (மொழிபெயர்ப்பு: *இந்திய மக்கள் கட்சி*; சுருக்கமாக **பா.ச.க**) இந்திய அரசியலின் இரண்டு பெரிய கட்சிகளில் ஒன்றாகும். 1980-ஆம் ஆண்டு நிறுவப்பட்ட இக்கட்சி, நாடாளுமன்றத்திலும், பல்வேறு மாநில சட்டமன்றங்களிலும் பெற்றிருக்கும் இடங்களின் அடிப்படையில் இந்தியாவின் முதலாவது பெரிய அரசியல் கட்சியாகத் திகழ்கிறது. இதை பாரதீய சனதா கட்சி அல்லது சுருக்கமாக பாசக என்றும் அழைப்பார்கள்.  
பாரதீய சனதா கட்சி, தீனதயாள் உபாத்தியாயாவால் 1965-ஆம் ஆண்டு எழுதப்பட்ட ஒரு புத்தகத்தின் அடிப்படையில், *ஒருங்கிணைந்த மனிதநேயம்* என்ற தத்துவத்தை தனது அதிகாரப்பூர்வ கொள்கையாகக் கொண்டுள்ளது. "இந்து தேசியவாதக் கட்சி" என்று கூறப்படும் இக்கட்சி, சுதேசி இயக்கத்தால் சுட்டிக்காட்டப்பட்ட சுயச் சார்புக் கொள்கையும், தேசியவாதக் கொள்கையை அடிப்படையாகக் கொண்ட வெளியுறவுக் கொள்கையையும் கொண்டது. இந்திய அரசியலில் வலதுசாரிக் கொள்கையுடைய கட்சிகளில் இதுவும் ஒன்று.  
பா.ச.க தலைமையிலான தேசிய சனநாயகக் கூட்டணி, அடல் பிகாரி வாச்சுபாயைப் பிரதமராகக் கொண்டு 1998 முதல் 2004 வரை இந்தியாவை ஆண்டது. காங்கிரசு அல்லாத ஒரு அரசு தனது முழு ஐந்து வருட காலத்தையும் பூர்த்தி செய்தது அதுவே முதல் முறையாகும். 2004-ஆம் ஆண்டு பொதுத் தேர்தல் தோல்விக்குப் பிறகு, பா.ச.க நாடாளுமன்றத்தில் முக்கிய எதிர்க்கட்சியாக விளங்கியது. 2014 மக்களவை தேர்தலில் 282 இடங்களில் வெற்றி பெற்று நரேந்திர மோதி தலைமையில் ஆட்சி அமைத்துள்ளது. 2019 மக்களவைத் தேர்தலிலும் பெரும்பான்மையைப் பெற்று தொடர்ந்து இரண்டுமுறை ஆட்சி அமைத்த காங்கிரசு அல்லாத முதல் கட்சி ஆனது.
# பாரதிய ஜனதா கட்சி

## கட்சி அமைப்பு

கட்சியின் தலைவரே கட்சியில் உயர்ந்த அதிகாரம் உடையவராவார். அவரது பதவிக்காலம் மூன்றாண்டுகளாகும். ஒருவர் தலைவர் பதவியில் அதிக பட்சம் இரண்டு முறை மட்டுமே செயல்பட முடியும். தலைவருக்கு அடுத்து துணைத் தலைவர்கள், பொதுச் செயலாளர்கள், பொருளாளர்கள் மற்றும் செயலாளர்கள் என பலர் உள்ளனர். கட்சியின் உயர்ந்த அதிகாரமுடைய அமைப்புகள் வருமாறு:
1. தேசியத் தலைவர்
1. பாரதீய ஜனதா கட்சியின் தேசியச் செயற்குழு
1. பாரதீய ஜனதா கட்சியின் நாடாளுமன்றக் குழு
1. பாரதீய ஜனதா கட்சியின் மத்தியத் தேர்தல் குழு  
பா.ஜ.க-வின் பல தலைவர்கள் ராஷ்டிரிய சுயம்சேவக் சங்கத்திலிருந்து இருந்தவர்கள். விசுவ இந்து பரிசத், அகில பாரத வித்தியார்த்தி பரிசத், சுதேசி ஜாக்ரன் மஞ்ச் போன்ற இன்ன பிற சங் பரிவார் அமைப்புகளோடு பா.ஜ.க நட்புறவு கொண்டுள்ளது.
# பாரதிய ஜனதா கட்சி

## பா ஜ க அணிகள்

1. இளைஞர் அணி
1. மகளிர் அணி
1. சிறுபான்மையினர் அணி
1. பட்டியல் சமூகத்தினர் அணி
1. பட்டியல் பழங்குடியினர் அணி
1. இதர பிற்படுத்தப்பட்டோர் அணி
# பாரதிய ஜனதா கட்சி

## வரலாறு

### பாரதீய ஜன சங்கம்

சியாமா பிரசாத் முகர்ஜியால் *இந்து தேசியவாத* கொள்கையை வளர்ப்பதற்காக, 1951-ஆம் ஆண்டு பாரதீய ஜன சங் நிறுவப்பட்டது. காங்கிரசை கடுமையாக விமர்சித்த இக்கட்சி, தேசிய மற்றும் கலாச்சார அடையாளம், ஒற்றுமை மற்றும் ஒருங்கிணைப்பு ஆகியவற்றில் சமரசம் கூடாது என்ற கருத்துடையதாக விளங்கியது. இக்கட்சி, ராஷ்டிரிய சுயம்சேவக் சங்கின் அரசியல் பிரிவு என்று பரவலாகக் கருதப்பட்டது.  
ஜம்மு கஷ்மீரை இந்தியாவுடன் இணைக்க நடந்த கலவரத்தின்போது சிறையில் அடைக்கப்பட்டிருந்த சியாமா பிரசாத் முகர்ஜி, 1953-ஆம் ஆண்டு மறைந்ததை அடுத்து, கட்சியின் பொறுப்புகள் அனைத்தும் தீனதயாள் உபாத்யாயாவிடம் வந்து சேர்ந்தன. அவர், பதினைந்து வருடங்கள் கட்சியின் பொதுச் செயலாளராக இருந்து கட்சியை வளர்த்தார். அர்ப்பணிப்பு உணர்வு கொண்ட இளைஞர்களைக் கொண்டு கட்சியின் கொள்கைகளை செதுக்கினார். வாஜ்பாய், அத்வானி போன்ற அரசியல்வாதிகளுக்கு இவரே வழிகாட்டியாக விளங்கினார். கட்சியின் பெரும்பான்மையான தொண்டர்கள் (உபாத்யாயாவையும் சேர்த்து) ராஷ்டிரிய சுயம்சேவக் சங்கில் இருந்து வந்தவர்களாதலால், இயற்கையாகவே தேசப் பற்றும், ஒழுக்கமும் கொண்டவர்களாக விளங்கினர்.  
இக்கட்சி 1952-ஆம் ஆண்டு நடந்த பொதுத் தேர்தலில் மூன்று இடங்களில் மட்டுமே வென்றது. இருப்பினும் தொடர்ந்து வளர்ந்த இக்கட்சி, 1962-ஆம் ஆண்டு இந்தியாவின் முக்கிய எதிர்க்கட்சிகளில் ஒன்றாகத் திகழ்ந்தது. அனைத்து இந்தியர்களுக்கும் பொதுவான சட்டம், பசுவதைத் தடை, ஜம்மு கஷ்மீரின் சிறப்பு அந்தஸ்தைத் திரும்பப் பெறுவது, இந்தி மொழியை வளர்ப்பது போன்ற கொள்கைகள் கொண்ட இக்கட்சி, பல வட மாநிலங்களில் காங்கிரசின் அதிகாரத்திற்கு பெறும் சவாலாகத் திகழ்ந்தது.  
இக்கட்சி, 1967-இற்குப் பிறகு ஒத்த கொள்கையுடைய கட்சிகளுடன் கூட்டணி அமைத்து, உத்திரப் பிரதேசம், தில்லி போன்ற சில மாநிலங்களில் ஆட்சி அமைத்தது. இந்திரா காந்தியால் 1975 முதல் 1977 வரை அமல் படுத்தப்பட்ட அவசர காலத்தின் போது நடந்த அரசியல் கிளர்ச்சியில் முக்கியப் பங்கு வகித்ததினால், இக்கட்சியின் பல தலைவர்களும் தொண்டர்களும் கைது செய்யப்பட்டனர். இக்கட்சியும் வேறு சில கட்சிகளும் ஜனதா கட்சியுடன் இணைந்து, 1977-ஆம் ஆண்டு காங்கிரசிற்கு எதிராக களமிறங்கின.
# பாரதிய ஜனதா கட்சி

## பொதுத் தேர்தல்களில்

| இந்தியப் பொதுத் தேர்தல், 1984 | 8<sup>-ஆவது</sup> மக்களவை | 2 | 2 | 7.74% | 7.74 |
| --- | --- | --- | --- | --- | --- |
| இந்தியப் பொதுத் தேர்தல், 1989 | 9<sup>-ஆவது</sup> மக்களவை | 85 | 83 | 11.36% | 3.62 |
| இந்தியப் பொதுத் தேர்தல், 1991 | 10<sup>-ஆவது</sup> மக்களவை | 120 | 37 | 20.11% | 8.75 |
| இந்தியப் பொதுத் தேர்தல், 1996 | 11<sup>-ஆவது</sup> மக்களவை | 161 | 41 | 20.29% | 0.18 |
| இந்தியப் பொதுத் தேர்தல், 1998 | 12<sup>-ஆவது</sup> மக்களவை | 183 | 21 | 25.59% | 5.30 |
| இந்தியப் பொதுத் தேர்தல், 1999 | 13<sup>-ஆவது</sup> மக்களவை | 189 | 6 | 23.75% | 1.84 |
| இந்தியப் பொதுத் தேர்தல், 2004 | 14<sup>-ஆவது</sup> மக்களவை | 144 | 45 | 22.16% | 1.69 |
| இந்தியப் பொதுத் தேர்தல், 2009 | 15<sup>-ஆவது</sup> மக்களவை | 116 | 22 | 18.80% | 3.36 |
| இந்தியப் பொதுத் தேர்தல், 2014 | 16<sup>-ஆவது</sup> மக்களவை | 282 | 166 | 31.00% | 12.2 |
| இந்தியப் பொதுத் தேர்தல், 2019 | 17<sup>-ஆவது</sup> மக்களவை | 303 | 21 | } |  |
# பாரதிய ஜனதா கட்சி

## கொள்கையும் அரசியல் நிலையும்

பாரதீய ஜனதா கட்சி, ஒருங்கிணைந்த மனிதநேயம், இந்துத்துவம் மற்றும் கலாசார தேசியவாதம் போன்ற கொள்கைகளைக் கொண்டது. பா.ஜ.க பலமான பாதுகாப்புக் கொள்கைகளுக்கு ஆதரவளிக்கும் கட்சியாகும்.
# பாரதிய ஜனதா கட்சி

## கொள்கையும் அரசியல் நிலையும்

### பாதுகாப்பு மற்றும் தீவிரவாதம்

பா.ஜ.க, இந்திய பாதுகாப்புப் படைகளை நவீனமயமாக்குதல், பலமான அணு ஆயுதத் தற்காப்பு போன்ற பலமான தேசியப் பாதுகாப்புக் கொள்கையை ஆதரிக்கும் கட்சியாகும். இந்திய அரசியலமைப்பால் ஜம்மூ கஷ்மீருக்கு வழங்கப்பட்டுள்ள சிறப்பு அந்தஸ்தைப் பயன்படுத்தி அதை முழுமையாக இந்தியாவோடு இணைக்க வேண்டும் என்ற கொள்கையை பா.ஜ.க ஆதரிக்கிறது.  
வாஜ்பாய் அரசின் ஆட்சிக்காலத்தில், பொக்ரான்-II என்ற பெயரில் மே 1998-இல் ஐந்து அணு வெடிப்புச் சோதனைகள் நிகழ்த்தப்பட்டது மட்டுமின்றி பல முக்கிய ஏவுகணைகளும் சோதனை செய்யப்பட்டது. வாஜ்பாய் அரசு, இந்தியக் கட்டுப்பாட்டில் உள்ள கஷ்மீரை ஆக்கிரமத்த பாகிஸ்தான் ராணுவத்தை வெளியேற்ற அனைத்து வழிகளையும் கையாள இந்திய ராணுவத்திற்கு உத்தரவிட்டது. இதுவே தற்போது கார்கில் போர் என்று அறியப்படுகிறது. பாகிஸ்தானின் ஊடுருவலை காலதாமதமாகக் கண்டறிந்தமைக்காக அரசின் உளவுப் பிரிவு விமர்சிக்கப்பட்டாலும், அதன் பின்னர் அரசு எடுத்த உறுதியான நடவடிக்கைகளும் அதில் ராணுவம் கண்ட வெற்றியும் வாஜ்பாய் அரசுக்குப் புகழ் சேர்த்தது. இந்திய நாடாளுமன்றத்தின் மீது 2001-இல் தீவிரவாதத் தாக்குதல்கள் நடத்தப்பட்டபோது, வாஜ்பாய் அரசு, ராணுவத்தை இந்திய-பாகிஸ்தான் எல்லையில் குவித்தது.  
திசம்பர் 2001-இல் இந்திய நாடாளுமன்றத்தில் தீவிரவாதத் தாக்குதல் நடந்த பிறகு, பா.ஜ.க அரசு தீவிரவதத் தடை சட்டம் (POTA) என்ற சட்டத்தை இயற்றியது. இந்த சட்டம் உளவு நடவடிக்கைகளை விரிவுபடுத்தியதோடு, காவல் துறைக்கும் கூடுதல் அதிகாரங்கள் வழங்கியது. இச்சட்டம் காங்கிரஸ் மற்றும் பிற கட்சிகளால் இசுலாமியர்களுக்கு எதிரான சட்டமாகப் பார்க்கப்பட்டது. இதனால் இந்த மசோதாவை சட்டமாக்க நாடாளுமன்றத்தின் இரு அவைகளும் கூட்டப்பட்டது. பின்னர் வந்த காங்கிரஸ் அரசால் இச்சட்டம் நீக்கப்பட்டது.
காங்கிரஸ் அரசின் தீவிரவாதத்திற்கு எதிரான நடவடிக்கைகள் வலுவானதாக இல்லை என்று பா.ஜ.க தொடர்ந்து விமர்சித்து வருகிறது.